16 Mar, 2020 Beet General 109
7 Apr, 2020 at 09:18
@Gatskop: Soos Herakles tereg sê, dis gans te vroeg in die pandemie om voorspellings te maak van oor wat die totale mortaliteitsyfer gaan wees.
Die Spaanse griep het nie 50 miljoen mense in ‘n kwessie van ” ‘n paar maande” gedood nie, dit het geduur van 1918-1920 en daar was ‘n aantal “golwe” van infeksie. Bygesê, mediese kennis en behandelingsmetodes is tans wêrlde verwyder van wat dit tydens die Spaanse Griep was, so ‘n mens sal verwag dat Covid-19 nie dieselfde impak sal hê nie.
Jy is korrek, wêreldwyd gaan die ekonomie ‘n moerse knock vat. Die vraag is, wat gaan die effek op die ekonomie wees as miljoene mense sterf. Veronderstel jy is ‘n boukontrakteur (om ‘n eenvoudige voorbeeld te noem) en ‘n beduidende persentasie van jou werksmag (waarvan ‘n beduidende groep gespesialiseerde kennis en opleiding het) gaan dood – dit gaan jou in net so ‘n moeilike posisie plaas om weer jou besigheid aan die gang te kry.
Of veronderstel jy gaan self dood, dan is JOU spesialiskennis daarmee heen, wat ‘n ewe groot impak op ekonomiese herstel gaan hê. Maar dit gaan nie net jy wees nie, honderde ander ouens wat die ekonomie dryf gaan ook in die slag bly, met ‘n helse “knock on” effek wat ekonomiese herstel gaan belemmer.
So, die punt is, ekonomiese inkrimping is ‘n gegewe, maar ekonomiese herstel gaan bepaal word oor wie en watter van die menslike kapitaal gaan beskikbaar wees om herstel te bewerkstellig.